Andreas Schlüter

Andreas Schlüter estis germanlingva skulptisto kaj arkitekto. Li naskiĝis probable la 13-an de julio 1659 en Dancigo, eble ankaŭ en Hamburgo, kie lia patro, devene el Dancigo, tiam laboris, mem eklaboris kiel skulptisto kaj arkitekto en 1680 kaj mortis en la unua duono de 1714 en Sankt-Peterburgo. Inter liaj verkaĵoj aparte elstaras la reprezenta arsenalo Zeughaus de Berlino kaj la Urba kastelo de Berlino (1698-1706). Sed li ne nur agis en la Reĝlando Prusio: Ankaŭ pluraj rezezentaj konstruaĵoj en Varsovio, ĉefurbo de Pollando-Litovio, portas lian subskribon - tien invitis lin la pola reĝo Johano la 3-a Sobieski, kaj li aparte memoriĝas per la palacoj Krasiński (kie li respondecis pri la interna akkitekturo) kaj Wilanów (kie li kunlaboris kun pluraj aliaj elstaraj arkitektoj de la epoko), kies konstruadon li arkitekte akompanis inter 1689 kaj 1694. Poste sekvis la jaroj en Berlino, kie li laboris inter 1696 kaj 1713. Fine oni vokis lin ankaŭ por kreado al la urbo Sankt-Peterburgo, rezidejo de la Rusa carlando - li kontribuis al la somera palaco de la caro Petro la Granda en la sankt-peterburga somera ĝardeno en 1713 kaj 1714 kaj fine li tie en aĝo de nur 54 jaroj en la unua duono de 1714 mortis.

La asteroido 6350 Schlüter havas sian nomon honore al li.

 Vidu ankaŭ 
 Listo de skulptistoj

kategorio:Germanaj skulptistoj
kategorio:Germanaj arkitektoj